અત્રે નોંધનીય છેકે આજે સંસદમાં મહિલાઓનો દબદબો રહ્યો હતો. મહિલા સાંસદો દ્વારા મહિલા અનામતન બિલને શક્ય તેટલું ઝડપી પાસ કરાવવા માટે સરકાર પાસે માંગ કરવામાં આવી હતી. સોનિયા ગાંધીએ પણ આ અંગે સરકાર પર આકરા પ્રહારો કર્યા હતા. અગાઉ રાષ્ટ્રપતિ ભાષણ સમયે મોદીએ પ્રસ્તાવ મુક્યો હતો કે મહિલા દિવસે માત્ર મહિલાઓ જ બોલે અને મહિલાઓ જ કાર્યવાહી કરે અને સમગ્ર સદનનું સંચાલન કરે. મોદીનાં આ પ્રસ્તાવને સૌએ સહર્ષ વધાવી લીધો હતો.